Държавен вестник, бр. 93, 2016 г., стр. 2

СТР.  2	
Д Ъ Р Ж А В Е Н  В Е С Т Н И К 	
БРОЙ  93
ОФИЦИАЛЕН РАЗДЕЛ
МИНИСТЕРСКИ СЪВЕТ
ПОСТАНОВЛЕНИЕ № 302 
ОТ 15 НОЕМВРИ 2016 Г.
за приемане на Правилник за устройството, 
организацията и дейността на Националния 
съвет по равнопоставеността на жените и 
мъжете към Министерския съвет
МИНИСТЕРСКИЯТ СЪВЕТ
П О С Т А Н О В И :
Член единствен. Приема Правилник за 
устройството, организацията и дейността на 
Националния съвет по равнопоставеността на 
жените и мъжете към Министерския съвет.
Заключителни разпоредби
§ 1. Отменя се Правилникът за устройство­
то и организацията на работа на Национал­
ния съвет по равнопоставеността на жените 
и мъжете към Министерския съвет, приет с 
Постановление № 313 на Министерския съвет 
от 2004 г. (обн., ДВ, бр. 104 от 2004 г.; изм. и 
доп., бр. 78, 83, 89, 94 и 96 от 2005 г., бр. 53 
от 2008 г., бр. 93 от 2009 г., бр. 58 от 2010 г., 
бр. 42 от 2014 г. и бр. 22 от 2015 г.).
§ 2. Постановлението влиза в сила от деня 
на обнародването му в „Държавен вестник“.
Министър-председател: 
Бойко Борисов
За главен секретар на Министерския съвет: 
Веселин Даков
ПРАВИЛНИК
за устройството, организацията и дейността 
на Националния съвет по равнопоставеността 
на жените и мъжете към Министерския съвет
Г л а в а  п ъ р в а
ОБЩИ ПОЛОЖЕНИЯ
Чл. 1. С правилника се уреждат устройство­
то и организацията на работа на Националния 
съвет по равнопоставеността на жените и 
мъжете към Министерския съвет (МС).
Чл. 2. Националният съвет по равнопо­
ставеността на жените и мъжете към МС, 
наричан по-нататък „Националния съвет“, е:
1. координиращ и консултативен орган, 
който подпомага МС в разработването и 
провеждането на държавната политика по 
равнопоставеност на жените и мъжете; 
2. орган за осъществяване на консултации, 
сътрудничество и координация между централ­
ни и териториални органи на изпълнителната 
власт и структурите на гражданското общество.
Чл. 3. При изпълнението на своята дейност 
Националният съвет си сътрудничи със:
1. комисии на Народното събрание, Ад­
министрацията на Президента на Република 
България, органи на законодателната и съ­
дебната власт, други държавни органи;
2. областните управители, органите на 
местното самоуправление, висши училища, 
научни институти и други организации;
3. аналогични структури в други държави 
и международни организации;
4. юридически лица с нестопанска цел, ко­
ито работят в областта на равнопоставеността 
на половете и правата на човека.
Г л а в а  в т о р а
СТРУКТУРА И СЪСТАВ
Чл. 4. (1) Националният съвет се състои 
от председател, секретар и членове.
(2) Председател на Националния съвет е 
министърът на труда и социалната политика.
(3) Секретар на Националния съвет е 
ръководителят на отдела, който отговаря за 
политиката за равни възможности на мъжете 
и жените в Министерството на труда и соци­
алната политика.
(4) Членове на Националния съвет са:
1. заместник министър-председателите;
2. заместник-министри на: труда и соци­
алната политика, образованието и науката, 
външните работи, правосъдието, вътрешните 
работи, отбраната, финансите, здравеопазва­
нето, икономиката, земеделието и храните, 
регионалното развитие и благоустройството, 
културата, околната среда и водите, транс­
порта, информационните технологии и съ­
общенията, младежта и спорта, енергетиката 
и туризма;
3. ръководителите на: Държавната агенция 
за закрила на детето, Държавната агенция за 
бежанците, Националния осигурителен ин­
ститут, Националния статистически институт, 
Комисията за защита от дискриминация и 
Съвета за електронни медии;
4. Омбудсманът на Република България;
5. представителните организации на ра­
ботниците и служителите на национално 
равнище, представителните организации 
на работодателите на национално равнище, 
Националното сдружение на общините в Ре­
публика България;
6. представители на юридически лица 
с нестопанска цел, които имат предмет на 
дейност в съответствие с приоритетите на 
държавната политика по равнопоставеност 
на жените и мъжете;
7. представители на други организации и 
научни институти, които имат отношение към 
дейностите на Националния съвет.
(5) При невъзможност на лицата по ал. 4, 
т. 1 – 7 да участват като членове на Наци­
оналния съвет могат да бъдат определени 
писмено други представители на институциите 
и организациите.